Den 3. desember 1984 var det et gassutslipp fra en fabrikk i Bhopal tilhørende firmaet Union Carbide. Utslippet var på 40 tonn av giftgassen methylisocyanat (MIC), som umiddelbart drepte mer enn 3 000 mennesker og skadet et meget stort antall andre, mellom 150 000 og 600 000. Ytterligere 12 000 dødsfall tilskrives offisielt katastrofens virkning, men det finnes grupper som anslår dette tallet til å være mye høyere.